INSKRYWINGS | Ghoema
Kliek hier om die Amptelike Kriteria, Reëls en Regulasies-dokument af te laai
Kliek hier om die Inskryfvorm af te laai
Dit is vir ons 'n plesier om aan te kondig dat die inskrywings vir die kykNET Ghoema Musiektoekennings 2019 geopen het en ons nooi U vriendelik uit om U inskrywing/s te maak!
Voordat inskrywing/s gemaak word, moet elke verteenwoordiger en kunstenaar hulself deeglik vergewis van die inhoud van die Amptelike Kriteria, Reëls en Regulasies-dokument soos oorspronklik opgetrek en saamgestel deur Barry Pretorius en jaarliks aangepas deur Heidi Edeling in opdrag van die Bestuurskomitee.
BAIE BELANGRIK: Indien U meer as een kunstenaar inskryf, gebruik asseblief SLEGS HIERDIE dokument!
Daar is 27 'worksheets' in hierdie dokument (Sien onderaan die dokument: Info / Voorbeeld / K1 – K25)
• Info: dit is hiérdie worksheet met die inligting wat U tans deurwerk;
• Voorbeeld: die worksheet is slegs 'n voorbeeld van hoe om die vorm in te vul – moet hom asb nie gebruik nie;
• K1: Dit is die 1e van 25 worksheets wat na hom volg (K1 – K25). Skryf in op hierdie vorm. Indien U meer as een kunstenaar/liedjieskrywer/vervaardiger inskryf, moet U die daaropvolgende worksheets gebruik (dus K2 – K25). Die blokkies is liggeel en is so geformuleer dat wanneer U in K1 inligting in rye 6-13 en 98-99 invul, dit ook in AL die ander sal verskyn ! LET WEL: Indien U inligting in enige van hierdie rye wil verander, moet U dit slegs in die eerste worksheet n.l K1 doen – die nuwe info sal dus outomaties in al die ander worksheets verander.
Vul die inskryfvorm digitaal in, dit moet 'n 'handtekening-regmerk' bevat (alreeds ingevul) en dit moet as 'n Excel-dokument via epos gestuur word na Heidi Edeling by:  edelingh@iafrica.com
ALLE INLIGTING MOET ASSEBLIEF IN HOOFLETTERS INGEVUL WORD!
Geen handgeskrewe inskryfvorms sal aanvaar word nie.
Herbenaam asb dié Excel-dokument as volg:
• kykNET Ghoemas 2019 – Kunstenaar(s)/Groep/Liedjieskrywer(s)/Vervaardiger(s) se naam/name
bv. kykNET Ghoemas 2019 – Elvis Blue of kykNET Ghoemas 2019 – Die Heuwels Fantasties of kykNET Ghoemas 2019 – Floors & Murray (vervaardigers)
• Indien U meer as een kunstenaar inskryf, herbenaam as volg asseblief: kykNET Ghoemas 2019 – Maatskappynaam / Instansie / Persoon wat inskrywings doen
bv. kykNET Ghoemas 2019 – Select Musiek of kykNET Ghoemas 2019 – Starburst Promotions of kykNET Ghoemas 2019 – Heidi Edeling namens verskeie.
Liedjies kan via WeTransfer of Dropbox ingeskryf en moet in .mp3 formaat geskied, behalwe vir die Vervaardigerkategorieë (.wav-files)
Moet asseblief NIE die liedjies vir Heidi Edeling epos nie! Of anders gestel… Liedjies via epos aan Heidi sal nie aanvaar word nie.
Musiekvideos wat as 'n YouTube-link verskaf moet word, moet in hoë definisie (HD 720p of 1080p) gespeel kan word. E-pos die link/s na Heidi Edeling by: edelingh@iafrica.com
'n Eenmalige inskrywingsfooi van R750,00 (geen BTW) moet saam met die inskryfvorm betaal word. Hierdie inskrywingsfooi is per kunstenaar/groep/ liedjieskrywer/vervaardiger, ongeag die aantal kategorieë waarvoor ingeskryf word. Nadat U inskrywing/s ontvang is, sal 'n faktuur aan U gestuur word om die inskrywingsfooi/e te betaal.
Die sluitingsdatum vir inskrywings is 14 Desember 2018  en ons gaan streng by hierdie sperdatum hou !
Aflewering van fisiese verwysingsmateriaal (CD's / DVD's / memory sticks) moet asb so gou moontlik geskied en as volg asb: óf via Hand-aflewering of Courier na: